दिक्कत यही है. जानकारों के मुताबिक हर समय इंटरनेट की सुलभता ने पहले ही अटेंशन डेफिसिट सिंड्रोम यानी एकाग्रता की कमी जैसी समस्या पैदा कर दी है. गूगल ग्लास इसमें बढ़ोतरी ही करेगा. आप गूगल ग्लास पहने किसी व्यक्ति से बात कर रहे हों तो आपके लिए अंदाजा लगाना मुश्किल होगा कि उसका ध्यान पूरी तरह से आपकी बात पर है भी या नहीं. हो सकता है कि वह आपकी बात पर सिर हिला रहा हो और ध्यान फेसबुक पर लगाए हुए हो.